У рабоце пасяджэння прынялі ўдзел начальнік галоўнага ўпраўлення ідэалагічнай работы, культуры і па справах моладзі Брэсцкага аблвыканкама Аляксандр Мурашкін і галоўны спецыяліст упраўлення Ірына Захарэвіч. Сваю місію госці з вобласці бачылі ў вывучэнні праблем рэгіёна, азнаямленні з напрацоўкамі ідэалагічных “пярвічак”, а таксама прадстаўленні вопыту, які напрацаваны ў вобласці, па рэалізацыі ідэалагічных задач, у тым ліку і па далучэнні людзей да нацыянальнай культуры. Аляксандр Андрэевіч заўважыў, што трэба і далей развіваць і пашыраць канструктыўны і шчыры дыялог з людзьмі. “Чалавек не павінен заставацца без увагі”, — падкрэсліў ён.